CELEX: 32010R0383
Language: lt
Date: 2010-05-05 00:00:00
Title: 2010 m. gegužės 5 d. Komisijos reglamentas (ES) Nr. 383/2010, kuriuo nesutinkama leisti vartoti teiginį apie maisto produktų sveikumą, kuris nėra nei teiginys apie rizikos susirgti mažinimą, nei teiginys apie vaikų vystymąsi ir sveikatą (Tekstas svarbus EEE)

6.5.2010   
            
            
               LT
            
            
               Europos Sąjungos oficialusis leidinys
            
            
               L 113/4
            
         KOMISIJOS REGLAMENTAS (ES) Nr. 383/2010
   2010 m. gegužės 5 d.
   kuriuo nesutinkama leisti vartoti teiginį apie maisto produktų sveikumą, kuris nėra nei teiginys apie rizikos susirgti mažinimą, nei teiginys apie vaikų vystymąsi ir sveikatą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gruodžio 20 d. Europos Parlamento ir Tarybos reglamentą (EB) Nr. 1924/2006 dėl teiginių apie maisto produktų maistingumą ir sveikatingumą (1), ypač į jo 18 straipsnio 5 dalį,
   kadangi:
   
               (1)
            
            
               Pagal Reglamentą (EB) Nr. 1924/2006 teiginiai apie maisto produktų sveikumą draudžiami, jeigu jie nėra leisti vartoti Komisijos laikantis to reglamento reikalavimų ir nėra įtraukti į leidžiamų vartoti teiginių sąrašą.
            
         
               (2)
            
            
               Reglamente (EB) Nr. 1924/2006 taip pat nustatyta, kad paraiškas leisti vartoti teiginius apie maisto produktų sveikumą maisto verslo subjektai gali teikti valstybės narės nacionalinei kompetentingai institucijai. Nacionalinė kompetentinga institucija turi perduoti reikalavimus atitinkančias paraiškas Europos maisto saugos tarnybai (EMST) (toliau – Tarnyba).
            
         
               (3)
            
            
               Gavusi paraišką Tarnyba nedelsdama informuoja kitas valstybes nares bei Komisiją ir pateikia nuomonę dėl atitinkamo teiginio apie sveikumą.
            
         
               (4)
            
            
               Komisija, atsižvelgdama į Tarnybos nuomonę, sprendžia dėl leidimo vartoti teiginius apie sveikumą suteikimo.
            
         
               (5)
            
            
               Gavus 2008 m. birželio 5 d. pagal Reglamento (EB) Nr. 1924/2006 13 straipsnio 5 dalį pateiktą ELVIR S.A.S. paraišką paprašyta, kad Tarnyba pateiktų nuomonę dėl teiginio apie sveikumą, susijusio su daug skaidulinių medžiagų ir baltymų turinčio pieno produkto poveikiu slopinant alkio pojūtį (Klausimas Nr. EFSA–Q–2008–396) (2). Pareiškėjo pasiūlytas teiginys suformuluotas taip: „Šis produktas slopina alkio pojūtį.“
            
         
               (6)
            
            
               2008 m. gruodžio 19 d. Komisija ir valstybės narės gavo Tarnybos mokslinę nuomonę. Nuomonėje ir vėlesniame Tarnybos pateiktame paaiškinime padaryta išvada, kad remiantis pateiktais duomenimis nėra nustatytas priežastinis ryšys tarp daug skaidulinių medžiagų ir baltymų turinčio pieno produkto vartojimo ir alkio pojūčio slopinimo, kuris būtų mitybiniu ar fiziologiniu požiūriu svarbus iš maisto gaunamos energijos suvartojimui. Tai apsvarstęs Nuolatinis maisto grandinės ir gyvūnų sveikatos komitetas 2009 m. balandžio 27 d. posėdyje padarė išvadą, kad teiginys apie sveikumą turėtų būti nagrinėjamas toliau, o Komisija 2009 m. birželio 24 d. paprašė Tarnybos pateikti patarimą dėl kelių su pateikta paraiška susijusių dalykų.
            
         
               (7)
            
            
               2009 m. liepos 22 d. Komisija ir valstybės narės gavo Tarnybos atsakymą, kuriame ji paaiškino, kad nurodytas poveikis negali būti siejamas vien tik su tirtu maisto produktu, nes trūksta informacijos apie tiriamųjų mitybos sąlygas. Taigi teiginys negali būti laikomas atitinkančiu Reglamente (EB) Nr. 1924/2006 nustatytus reikalavimus ir jo nereikėtų leisti vartoti.
            
         
               (8)
            
            
               Nustatant šiame reglamente numatytas priemones, apsvarstytos pagal Reglamento (EB) Nr. 1924/2006 16 straipsnio 6 dalį Komisijos gautos pareiškėjų ir visuomenės atstovų pastabos.
            
         
               (9)
            
            
               Dėl teiginių apie sveikumą, nurodytų Reglamento (EB) Nr. 1924/2006 13 straipsnio 1 dalies c punkte, to reglamento 28 straipsnio 6 dalyje nustatytas pereinamasis laikotarpis taikomas tik tais atvejais, kai jie atitinka toje dalyje nustatytas sąlygas, tarp kurių yra ir sąlyga, kad paraiškos leisti vartoti teiginius apie sveikumą, kurie valstybėje narėje nebuvo vertinti ir teiginiai nebuvo leisti vartoti, turėjo būti pateiktos iki 2008 m. sausio 19 d. Kadangi paraiška leisti vartoti teiginį apie sveikumą, kuriai taikomas šis reglamentas, nebuvo pateikta iki nurodytos datos, to reglamento 28 straipsnio 6 dalyje nurodytas pereinamasis laikotarpis negali būti taikomas.
            
         
               (10)
            
            
               Šiame reglamente pateiktos priemonės atitinka Maisto grandinės ir gyvūnų sveikatos nuolatinio komiteto nuomonę ir joms neprieštarauja nei Europos Parlamentas, nei Taryba,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktas teiginys apie sveikumą nėra įtraukiamas į Bendrijos leidžiamų vartoti teiginių sąrašą, kaip nustatyta Reglamento (EB) Nr. 1924/2006 13 straipsnio 3 dalyje.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. gegužės 5 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 404, 2006 12 30, p. 9.
   
      (2)  EMST leidinys (2008 m.) 894, p. 1–9.
   
      PRIEDAS
      
         Atmestas teiginys apie sveikumą
      
      
                  Paraiška ir atitinkamos Reglamento (EB) Nr. 1924/2006 nuostatos
               
               
                  Maistinė ar kita medžiaga, maisto produktas ar maisto produkto kategorija
               
               
                  Teiginys
               
               
                  EMST nuomonės nuoroda
               
            
                  13 straipsnio 5 dalies teiginys apie sveikumą, grindžiamas naujausiais moksliniais duomenimis ir (arba) prie kurio pridedamas prašymas apsaugoti duomenis nuosavybės teise
               
               
                  Daug skaidulinių medžiagų ir baltymų turintis pieno produktas
               
               
                  Šis produktas slopina alkio pojūtį.
               
               
                  Q-2008-396